**Dragi učenici!**

**Na početku evo točnih odgovora na pitanja o tekstu *Matematika – ljuta si ko paprika.***

1. Koje je sve nepotrebne stvari koje su ga ometale u učenju radio Luka?

Luka se bavio curama, dečkima, nogometnim prvenstvima, slanjem SMS poruka, lijepljenjem i skidanjem postera sa zidova, razmišljanjem o svojim nedostatcima.

2. Koji predmet u školi Luki predstavlja najveći problem?

Luki je najveći problem Matematika.

3. Kako je Luka doskočio problemu?

Počeo je učiti (štrebati).

4. Na što Tomo neprestano upozorava Luku?

Upozorava ga da se problemi rješavaju korak po korak i da su odluke najvažnije u životu.

5. Zbog čega je Luka odlučio *ne biti kreten*?

Zato što mu ide na živce neprestano strahovati što će se sutra dogoditi.

6. Što je Luki najteže na svijetu?

Najteže mu je na svijetu biti svoj.

7. Što je Luka počeo svakodnevno raditi?

Počeo je pisati domaće zadaće, prati se ispod pazuha, čistiti lice čarobnim tekućinama, redovito mijenjati čarape.

8. Kako je njegov ispravak doživjela nastavnica Bešlić?

Sva je blistala.

9. Prepiši iz teksta rečenicu koja oslikava kako se Luka osjećao nakon ispravljanja

 jedinice.

Rascvao sam se kao poriluk na mjesečini.

10. Koje je dvije ključne Lukine osobine izrekla nastavnica matematike?

Rekla mu je da je pametan i lijen.

Najavila sam da ćemo ponoviti sve što smo iz književnosti učili od 5. do 8. razreda. Za danas sam pripremila prezentaciju *Književnost (uvod)* u kojoj ćete naći obilježja triju književnih rodova i primjere stilskih izražajnih sredstava. Navela sam i neke koje nismo učili i koje su nam izborni sadržaji, ali vam mogu zatrebati u srednjoj školi. Sljedeći tjedan dobit ćete prezentacije o svakom književnom rodu posebno. Oni koji imaju mogućnost, mogu si isprintati i nalijepiti u bilježnicu, a oni koji nemaju, neka prepišu u bilježnicu najvažnije (barem definicije).

Prezentaciju sam ostavila u Teamsu u kanalu Hrvatski jezik.

Uz prezentaciju je i nastavni listić za provjeru (također u Teamsu). Riješite ga u bilježnicu, rješenja ćete dobiti u ponedjeljak.